**KLAIPĖDOS MIESTO SAVIVALDYBĖS**

**ADMINISTRACIJA**

**KLAIPĖDOS MIESTO ŽELDYNŲ IR ŽELDINIŲ APSAUGOS IR PRIEŽIŪROS KOMISIJOS POSĖDŽIO PROTOKOLAS**

2021 m. balandžio 29 d. Nr. ADM-225

Klaipėda

Posėdis vyko nuo 2021-04-22 12.55 val. iki 2021-04-26 13.00 val. nuotoliniu būdu.

pirmininkė – Rasa Jievaitienė, Klaipėdos miesto savivaldybės administracijos Aplinkosaugos skyriaus vedėja;

pirmininkės pavaduotoja – Aurelija Jankauskaitė-Bukantienė, Klaipėdos miesto savivaldybės administracijos Urbanistikos ir architektūros skyriaus vyriausioji specialistė;

sekretorė ir narė – Martyna Šeputienė, Klaipėdos miesto savivaldybės administracijos Aplinkosaugos skyriaus vyriausioji specialistė;

nariai:

Liudvika Kuzminčiūtė, Asociacijos „Klaipėdos žalieji“ pirmininkė;

Doc. Dr. Rita Nekrošienė, Klaipėdos universiteto docentė, želdinių ekspertė;

Gediminas Pocius, Klaipėdos miesto savivaldybės Statybos leidimų ir statinių priežiūros skyriaus vedėjas;

Vitalijus Juška, Klaipėdos miesto savivaldybės administracijos Paveldosaugos skyriaus vedėjas;

Lina Dikšaitė, Kuršių nerijos nacionalinio parko direkcijos direktoriaus pavaduotoja (dalyvavo tik trečiojo klausimo nagrinėjime).

DARBOTVARKĖ.

1. Dėl želdinių būklės vertinimo Kooperacijos g. 3;
2. SVARSTYTA. Dėl želdinių būklės vertinimo Kooperacijos g. 3.

Atsižvelgiant į prašymą, Komisija vertino prašomus kirsti želdinius, kurie trukdytų pusiau požeminių konteinerių aikštelės įrengimui. Aikštelė yra kultūros paveldo teritorijos vizualinės apsaugos zonoje. Aikštelės vieta parinkta tiksliai pagal detaliojo plano sprendinius. Būtų kertami 3 geros būklės medžiai: gluosnis (Ø 51cm) ir 2 klevai (Ø 30 ir 32 cm). A. Jankauskaitė – Bukantienė siūlo koreguoti konteinerių aikštelę, maksimaliai išsaugant medžius. Tiek R. Nekrošienė, tiek L. Kuzminčiūtė pritaria medžių šalinimui tik jei nėra galimybės koreguoti aikštelės vietą.

Projektuotojas pasakė, kad aikštelę yra teorinė galimybė paslinkti link garažų. Tačiau tuomet vis vien būtų kertami 2 panašaus diametro klevai ir tačiau tokiu atveju pasislinktų nuo DP vietos, kas apsunkintų projekto derinimo procedūras. Palei šaligatvį pravestas Telia tinklas, kuris yra galimai apraizgytas medžių šaknų, todėl pasak, projektuotojo Telia suderino projektą tik su sąlyga, kad medžių kelmai nebūtų raunami ir dėl šios priežasties konteineriai atitraukti nuo esamo šaligatvio.

Dėl leidimo kirsti 2 klevus ir 1 gluosnį balsavo 6 komisijos nariai, prieš – 1, susilaikė – 0.

NUTARTA: leisti kirsti 1 gluosnį ir 2 klevus.

Komisijos pirmininkė Rasa Jievaitienė

Sekretorė Martyna Šeputienė